In die internasionale rolprentbedryf, en meer spesifiek Hollywood, is daar rolprente wat ŉ omkeerpunt in die bedryf veroorsaak het. ŉ Rolprent wat veroorsaak het dat die daaropvolgende rolprente volgens ŉ nuwe standaard moet wees en die gehoor honger gelos het vir nog sulke flieks. Vir ons rolprentbedryf is dit Ballade vir ŉ Enkeling.
Ballade vir ŉ Enkeling is gegrond op die uiters gewilde televisiereeks in die 80’s, maar in hierdie fliek kry die storie van Leon van Nierop ŉ splinternuwe baadjie. Dit vertel die storie van die skrywer Jacques Rynhard wat verdwyn op die aand wat hy ŉ groot literêre prys ontvang. ŉ Joernalis, Carina Human, besluit om ondersoek in te stel en besef vinnig dat daar baie geheime is wat agter die verdwyning skuil.
Die oorspronklike musiek van die televisiereeks asook nuwe weergawes daarvan word gebruik en is propvol nostalgie wat jou hoendervleis gaan gee.
Vir altyd is deur dieselfde skrywers, vervaardigers en regisseur as Pad na jou hart gemaak. Die film begin in die mooi wingerde van die Paarl in die Wes-Kaap en die avontuur vat behoorlik vlam op die prageiland Mauritius.
Vir altyd word na verwagting op 12 Februarie 2016 bekend gestel, maar diegene wat te nuuskierig is oor dié nuwe fliek kan dit binnekort op die boekrakke opspoor. Vir altyd volg die nuwe neiging van rolprente wat eers in boekvorm bekend gestel word en die romanweergawe, verwerk deur Francois Bloemhof, sal van 26 Oktober 2015 beskikbaar wees.